Ισχυρές επιδόσεις σε δύσκολες συνθήκες

ΚΥΡΙΑ ΣΗΜΕΙΑ ΕΝΝΕΑΜΗΝΟΥ
•	Όγκος πωλήσεων στα 1,085 εκατ. unit κιβώτια, 4% πάνω από το 2003, 
•	EBITDA* στα €613 εκατ., 10% πάνω από το 2003,
•	Λειτουργικά κέρδη (EBIT) στα €301 εκατ., 12% πάνω από το 2003 και 18% πάνω από το 2003, αν εξαιρέσουμε τη μετέπειτα αναγνώριση των προ της συγχώνευσης φορολογικών ζημιών,
•	Σημαντική βελτίωση στα αποτελέσματα, με καθαρά κέρδη €178 εκατ. από καθαρά κέρδη €133 εκατ. το 2003, αύξηση 34%,
•	Οι ταμειακές ροές από λειτουργικές δραστηριότητες, μείον τις κεφαλαιουχικές δαπάνες, ανήλθαν σε €168 εκατ. έναντι €134 εκατ. την αντίστοιχη περίοδο του 2003.

ΚΥΡΙΑ ΣΗΜΕΙΑ ΤΡΙΤΟΥ ΤΡΙΜΗΝΟΥ
•	Όγκος πωλήσεων στα 402 εκατ. unit κιβώτια, 2% πάνω από το 2003, συγκρινόμενο με 10% αύξηση στην περυσινή περίοδο
•	EBITDA* στα €249 εκατ., 6% πάνω από το 2003,
•	Λειτουργικά κέρδη (EBIT) στα €142 εκατ., 6% πάνω από το 2003 και 9% πάνω από το 2003, αν εξαιρέσουμε τη μετέπειτα αναγνώριση των προ της συγχώνευσης φορολογικών ζημιών, 
•	Συνεχής εστίαση στα αποτελέσματα με αυξανόμενα καθαρά κέρδη €93 εκατ. από καθαρά κέρδη €84 εκατ. το 2003, αύξηση 10%.

Ο κ. Δώρος Κωνσταντίνου, Διευθύνων Σύμβουλος της Coca-Cola Τρία Έψιλον, σχολίασε:
‘Η Coca-Cola Τρία Έψιλον είχε καλές επιδόσεις σε δύσκολες συνθήκες πετυχαίνοντας θετικά αποτελέσματα. Παρά τη μείωση στην αύξηση του όγκου πωλήσεων, που επηρεάσθηκε από εξωτερικούς παράγοντες σε πολλές από τις περιοχές μας, τα περιθώρια κέρδους βελτιώθηκαν σε όλο τον όμιλο ως αποτέλεσμα επιτυχών πρωτοβουλιών στην τιμολογιακή πολιτική και τη γκάμα προϊόντων μας και αυστηρού ελέγχου του κόστους. Συνεχίζουμε να επενδύουμε σε ανάπτυξη και αξία, αναθεωρούμε αποφασιστικά τις παραγωγικές υποδομές μας και συγχρόνως εστιάζουμε στη δημιουργία  ισχυρών ταμιακών ροών.
Όπως πάντα, είναι η ισχύς του μοντέλου της επιχείρησής μας και η λειτουργική πειθαρχία της διοίκησής μας που μας βοηθούν να φέρνουμε τέτοια θετικά αποτελέσματα σε δύσκολες συνθήκες. Επίσης, είμαστε σε θέση να επιτύχουμε τους στόχους μας για το 2004.’

	10 Νοεμβρίου 2004

*   Θεωρούμε τα EBITDA (κέρδη προ τόκων, φόρων και αποσβέσεων) ως  βασική μέτρηση της απόδοσής μας. Υπολογίζουμε τα EBITDA ως  λειτουργικά κέρδη συν αποσβέσεις ενσώματων και ασώματων ακινητοποιήσεων και άλλα μη νομισματικά στοιχεία.

Η Coca-Cola Τρία Έψιλον είναι ένας από τους μεγαλύτερους εμφιαλωτές της The Coca-Cola Company, εξυπηρετώντας ένα πληθυσμό άνω των 500 εκατομμυρίων ατόμων σε 26 χώρες. Οι μετοχές της Coca-Cola Τρία Έψιλον είναι εισηγμένες στο Χρηματιστήριο Αθηνών (ΧΑ:ΕΕΕΚ), με παράλληλη εισαγωγή στα χρηματιστήρια Λονδίνου (LSE:CCB) και Αυστραλίας (ASX:CHB). Τίτλοι Αμερικανικών Αποθετηρίων της Coca-Cola Τρία Έψιλον είναι επίσης εισηγμένοι στο χρηματιστήριο της Νέας Υόρκης (NYSE:CCH).

Η οικονομική πληροφόρηση σε αυτή την ανακοίνωση παρουσιάζεται σύμφωνα με τα Διεθνή Λογιστικά Πρότυπα (IFRS). Η Coca-Cola Τρία Έψιλον συντάσσει επίσης οικονομικές καταστάσεις, σύμφωνα με τις Γενικά Παραδεκτές Λογιστικές Αρχές στις Η.Π.Α. (US GAAP) που είναι διαθέσιμες στην ιστοσελίδα μας: www.coca-colahbc.com

ΠΛΗΡΟΦΟΡΙΕΣ:

Coca-Cola Τρία Έψιλον:
Μελίνα Ανδρουτσοπούλου
Investor Relations Director 	
 
                                                            Τηλ: +30 210 618 3308
                           e-mail: melina.androutsopoulou@cchbc.com
	
Θεόδωρος Βαρελάς
Investor Relations Associate	Τηλ: +30 210 618 3181
                                                        e-mail: theodoros.varelas@cchbc.com
	
Θάλεια Χατζιάρα 
Investor Relations Analyst	Τηλ: +30 210 618 3124
e-mail: thalia.chantziara@cchbc.com
	
Εκπρόσωπος τύπου για την Ευρώπη:
FD Greece
Alastair Hetherington	
Tηλ: +30 210 725 8194
e-mail: alastair.hetherington@fd.com

Εκπρόσωπος τύπου για τις ΗΠΑ:
FD US
Brian Maddox
Jim Olecki	

Tηλ:  +1 212 850 5600
                                                   e-mail: bmaddox@fd-us.com
                                                   e-mail: jolecki@fd-us.com	

Επισκόπηση
Η Coca-Cola Τρία Εψιλον είχε σημαντική αύξηση στα αποτελέσματα και βελτίωση στα περιθώρια κέρδους και στο τρίτο τρίμηνο και στο πρώτο εννιάμηνο του 2004 λόγω σημαντικών πρωτοβουλιών στη τιμολογιακή πολιτική, τη γκάμα προϊόντων και το κόστος. Αξιοσημείωτη είναι η ισχυρή απόδοση στις βασικές αναδυόμενες αγορές της Ρωσίας και Ρουμανίας που είχαν και σημαντική αύξηση στον όγκο και πραγματική βελτίωση της κερδοφορίας. 

Οι δύσκολες συνθήκες στις αναπτυσσόμενες και τις αναπτυγμένες αγορές αντισταθμίσθηκαν μερικώς από τις σημαντικές επιδόσεις των αναδυόμενων αγορών σε όλες τις κατηγορίες προϊόντων. Η συνολική αύξηση στον όγκο πωλήσεων ήταν 4% τούς πρώτους εννέα μήνες του 2004. Αν εξαιρέσουμε την επίπτωση των τεσσάρων επιπλέον εργασίμων ημερών τον Ιανουάριο του 2004, ο όγκος για το εννιάμηνο αυξήθηκε κατά περίπου 3%. Επιπλέον, αν εξαιρέσουμε την επίπτωση από τις εξαγορασθείσες επιχειρήσεις νερού Römerquelle και Multivita το 2003, ο όγκος αυξήθηκε κατά 1%. 

Κατά το τρίτο τρίμηνο η επίδοσή μας επηρεάσθηκε από εναν αριθμό βραχυπρόθεσμων εξωτερικών παραγόντων: τις συνεχείς μακροοικονομικές προκλήσεις στις νέες χώρες της Ευρωπαϊκής Ένωσης, την μείωση της τουριστικής κίνησης στην Ελλάδα και την Ιταλία και τις δυσχερείς καιρικές συνθήκες στις περισσότερες από τις χώρες μας. Επιπλέον έχουμε ως βάση σύγκρισης τις πολύ καλές επιδόσεις του τρίτου περυσινού τριμήνου σε πολλές από τις αγορές μας. Οι πραγματικές επιδόσεις της Coca-Cola Τρία Εψιλον παρέμειναν ισχυρές σε κάθε περίπτωση, όπως φαίνεται από την αύξηση του όγκου και την σημαντική βελτίωση των περιθωρίων κέρδους που επετεύχθει σ’ αυτές τις συνθήκες, και εξακολουθούμε να εστιάζουμε τις προσπάθειές στην επιτυχή εκτέλεση της στρατηγικής μας.

Κατά τη διάρκεια του τρίτου τριμήνου συνεχίσαμε την διεύρυνση της γκάμας ποτών μας. Μερικές από τις σημαντικότερες πρωτοβουλίες ήταν οι νέες γεύσεις νερού Bonaqua στη Ρωσία, νέες γεύσεις Cappy στη Ρουμανία και η εποχιακή εισαγωγή του Powerade Gold στη  Βόρεια Ιρλανδία και τη Δημοκρατία της Ιρλανδίας. Στα αναψυκτικά η Fanta Grape διεύρυνε την εξάπλωσή της στην Πολωνία και τις χώρες της Βαλτικής και το Sprite Zero κυκλοφόρησε στη Δημοκρατία της Ιρλανδίας. Επίσης πετύχαμε βελτίωση του μίγματος προιόντων/δικτύων/συσκευασιών, σ’ολες τις κατηγορίες αγορών μας παρά τις δυσμενείς καιρικές συνθήκες, καθώς η ενεργοποίηση της αγοράς ενίσχυσε την διείσδυση μας στα πιό κερδοφόρα δίκτυα διανομής μας και οι πιο επικερδείς μονές συσκευασίες συνέχισαν να αναπτύσσονται.

Η Coca-Cola Τρία Εψιλον συνέχισε την εστίαση στον έλεγχο των λειτουργικών εξόδων, τις πρωτοβουλίες στη γραμμή προμηθειών και τις επενδύσεις στους τομείς των πωλήσεων και του μάρκετινγκ που βοήθησαν την σημαντική βελτίωση των περιθωρίων μικτού κέρδους και EBITDA.

Τα EBITDA στο πρώτο εννιάμηνο αυξήθηκαν κατά 10% και κατά 6% το τρίτο τρίμηνο έναντι των αντίστοιχων περιόδων του 2003. Η Römerquelle και η Multivita συνεισέφεραν 1% στα EBITDA του ομίλου το πρώτο εννιάμηνο και το τρίτο τρίμηνο του 2004.

Τα καθαρά αποτελέσματα του ομίλου για τους πρώτους εννέα μήνες συνέχισαν να ενισχύονται σημαντικά ανερχόμενα σε €178 εκατ, 34% πάνω από τα καθαρά κέρδη €133 εκατ. της αντίστοιχης περιόδου του 2003. 

Επιπλέον οι ταμιακές ροές από λειτουργικές δραστηριότητες μείον τις κεφαλαιουχικές δαπάνες ενισχύθηκαν σημαντικά στα €168 εκατ. σε σχέση με €134 εκατ. το πρώτο εννιάμηνο του 2003.

Λειτουργική επισκόπηση ανά τομέα

Αναπτυγμένες αγορές

Όγκος
Ο όγκος πωλήσεων σε unit κιβώτια ανήλθε σε 440 εκατ., το πρώτο εννιάμηνο του 2004, 2% πάνω από την περυσινή περίοδο και 153 εκατ. για το τρίμηνο, 2% κάτω από πέρυσι. Η κατηγορία των αναπτυγμένων αγορών παρουσίασε αύξηση 12% στον όγκο, κατά το τρίτο τρίμηνο του 2003, λόγω ιδιαίτερα ζεστών καιρικών συνθηκών το καλοκαίρι, με αποτέλεσμα τη δημιουργία μιας υψηλής  βάσης σύγκρισης. Αντιθέτως, κατά το τρίτο τρίμηνο του 2004, δύο από τις μεγαλύτερες χώρες αυτής της κατηγορίας, η Ελλάδα και η Ιταλία, επηρεάσθηκαν από την ισχνή τουριστική κίνηση κατά την καλοκαιρινή περίοδο. Πάντως, η ενεργοποίησή μας και στις δύο αγορές υπήρξε σημαντική. Στην Ελλάδα, η τοπική δραστηριοποίηση λόγω της διεξαγωγής των  Ολυμπιακών  Αγώνων  Αθήνα 2004 ήταν σημαντικά επιτυχής,  ενώ  στην Ιταλία βελτιώσαμε τον όγκο μας και το μερίδιο αξίας στις περισσότερες από τις κατηγορίες των προϊόντων μας, παρά το δυσμενές λειτουργικό περιβάλλον.

EBITDA 
Οι αναπτυγμένες αγορές συνεισέφεραν €323 εκατ. στα EBITDA του ομίλου, κατά το πρώτο εννιάμηνο του 2004, παρουσιάζοντας αύξηση 7% σε σχέση με  την περυσινή περίοδο και €120 εκατ. για το τρίτο τρίμηνο, μείωση κατά 1%  από πέρυσι. Η αύξηση στα EBITDA του τρίτου τριμήνου του 2003 ανήλθε σε  20%, λόγω των ιδιαίτερα υψηλών θερμοκρασιών. Τα EBITDA παρουσίασαν μεγαλύτερη αύξηση από τον όγκο και στις δύο περιόδους που αναφερόμαστε, ως αποτέλεσμα της ενεργοποίησής μας στην αγορά και της εστίασή μας στην κερδοφόρο ανάπτυξη. 

Αναπτυσσόμενες αγορές

Όγκος
Ο όγκος πωλήσεων σε unit κιβώτια ανήλθε σε 204 εκατ. για το πρώτο εννιάμηνο του 2004, παρουσιάζοντας μείωση κατά 4%  σε σχέση με την περυσινή περίοδο και 80 εκατ. για το τρίτο τρίμηνο, μείωση κατά 5%  σε σύγκριση με  πέρυσι.  Ο συνδυασμός των μακροοικονομικών προκλήσεων από την είσοδο στην Ευρωπαϊκή Ένωση  οκτώ από τις χώρες δραστηριοποίησής μας, καθώς και οι δυσμενείς καιρικές συνθήκες συνέχισαν να έχουν αρνητική επίδραση  σ’ αυτή την κατηγορία. Ο όγκος πωλήσεων στην Ουγγαρία και στις χώρες της Βαλτικής επηρεάσθηκε αρνητικά από τη διεύρυνση στις τιμές των προϊόντων μας και των τοπικών προϊόντων, στο πλαίσιο  οικονομικής αβεβαιότητας. Από την άλλη πλευρά, η Πολωνία παρουσίασε εξαιρετικές επιδόσεις και στις δύο περιόδους που αναφερόμαστε, ως αποτέλεσμα σημαντικής ενεργοποίησης της στρατηγικής μας σε ό,τι αφορά σε θέματα συσκευασιών/μίγματος προϊόντων/τιμών.
 
EBITDA 
Οι αναπτυσσόμενες αγορές συνεισέφεραν €92 εκατ. στα EBITDA του ομίλου για το πρώτο εννιάμηνο, αύξηση κατά 4% από την περυσινή περίοδο και €41 εκατ. για το τρίμηνο, μείωση κατά 2% σε σύγκριση με  πέρυσι. Η μείωση στα EBITDA αυτής της κατηγορίας επηρεάσθηκε από το υψηλότερο κόστος πρώτων υλών, κυρίως της ζάχαρης, καθώς και  της αυξημένης προωθητικής  δραστηριότητας στην Ουγγαρία και στις χώρες της Βαλτικής, με στόχο την επαναπροσέγγιση των καταναλωτών.   

Αναδυόμενες αγορές

Όγκος     
Ο όγκος πωλήσεων σε unit κιβώτια ανήλθε σε 441 εκατ. για το πρώτο εννιάμηνο, αύξηση κατά 10% σε σχέση με  την περυσινή περίοδο και 169 εκατ. για το τρίτο τρίμηνο, αύξηση κατά 10% συγκριτικά με  πέρυσι.  Η Ρωσία πέτυχε διψήφιο αριθμό αύξησης και στις δύο περιόδους που αναφερόμαστε, εκμεταλλευόμενη τα πλεονεκτήματα της συνεχιζόμενης τοποθέτησης εξοπλισμού στην κρύα αγορά, το λανσάρισμα  νέων προϊόντων, καθώς και των σχετικά καλών καλοκαιρινών καιρικών συνθηκών,  σε αντιδιαστολή,  με τις ιδιαίτερα κακές καιρικές συνθήκες του καλοκαιριού του 2003. Η Ρουμανία παρουσίασε πολύ καλές αποδόσεις  κατά το τρίτο τρίμηνο, με υψηλό μονοψήφιο ρυθμό ανάπτυξης, που οφείλεται  πρώτον, στη δυνατή ενεργοποίηση της αγοράς, κατά τους πολύ σημαντικούς θερινούς μήνες και δεύτερον, στις καλές επιδόσεις  στον τομέα του νερού. Η Νιγηρία αύξησε τον όγκο με χαμηλό διψήφιο αριθμό, το τρίτο τρίμηνο, εκμεταλλευόμενη τις συνεχείς πρωτοβουλίες προπώλησης, τη διαθεσιμότητα κρύων αναψυκτικών, καθώς και τη διαφοροποίηση των προϊόντων.

EBITDA
Οι αναδυόμενες αγορές συνεισέφεραν €198 εκατ. στα EBITDA του ομίλου για το πρώτο εννιάμηνο, αύξηση κατά 17% συγκριτικά με  την περυσινή περίοδο και €88 εκατ. για το τρίτο τρίμηνο, αύξηση κατά 22% σε σχέση με πέρυσι.  Η Ρωσία και η Ρουμανία ήταν οι βασικοί παράγοντες για την αύξηση κερδοφορίας στην κατηγορία των αναδυομένων αγορών. 

Οικονομική Επισκόπηση Ομίλου

							
							
Πωλήσεις
Τα έσοδα από πωλήσεις για το πρώτο εννιάμηνο του 2004 αυξήθηκαν κατά περίπου 5% έναντι του 2003.  Αν εξαιρέσουμε την επίδραση της συναλλαγματικής μετατροπής, τα έσοδα από πωλήσεις, στη διάρκεια του πρώτου εννιαμήνου, αυξήθηκαν κατά περίπου 6%. Πιο σημαντικό, οι πρωτοβουλίες μας για τη διαχείριση των εσόδων οδήγησαν σε μια σχέση τιμής-μίγματος-προϊόντων 2% για τα αναψυκτικά, καθώς και τα υπόλοιπα προϊόντα σε σταθερή νομισματική βάση.

Τα καθαρά έσοδα για το τρίτο τρίμηνο, σε σταθερή νομισματική βάση, αυξήθηκαν κατά 3% (2% όπως δημοσιεύονται).
							
Κόστος πωλήσεων
Το μέσο κόστος πωλήσεων ανά unit κιβώτιο για το πρώτο εννιάμηνο του 2004 μειώθηκε σε €1,79 από €1,81 το 2003. Η μείωση οφείλεται κυρίως στο συνεχιζόμενο όφελος της χαμηλότερης τιμής του δολαρίου των ΗΠΑ έναντι του ευρώ για τα προϊόντα που αγοράζουμε σε δολ. ΗΠΑ, καθώς και στην εφαρμογή μερικών βελτιώσεων στις προμήθειες και στις υποδομές μας. 

Μικτά κέρδη
Κατά το πρώτο εννιάμηνο του 2004, το περιθώριο μικτών κερδών αυξήθηκε σε 41,2% σε σχέση με 40,1% την αντίστοιχη περίοδο του 2003.   Η βελτίωση του περιθωρίου οφείλεται στις αυξημένες τιμές πώλησης και το θετικό μίγμα προϊόντων, καθώς και στο γενικότερα χαμηλότερο κόστος πωλήσεων, όπως αναφέρθηκε ανωτέρω. 

Λειτουργικά έξοδα
Τα συνολικά λειτουργικά έξοδα για το πρώτο εννιάμηνο του 2004 αντιπροσωπεύουν το 32% των καθαρών εσόδων από πωλήσεις σε αντιστοιχία με την περυσινή περίοδο του 2003.  Αν εξαιρέσουμε την επίδραση της μετέπειτα αναγνώρισης των προ της συγχώνευσης φορολογικών ζημιών και την απόσβεση των άυλων παγίων στοιχείων, τα λειτουργικά μας έξοδα ανά unit κιβώτιο ήταν €0,88 το πρώτο εννιάμηνο του 2004, έναντι €0,87 για την αντίστοιχη περυσινή περίοδο. Η αύξηση αυτή αντανακλά, πρωτίστως, τη στρατηγική μας για αύξηση των επενδύσεών μας στο δυναμικό των πωλήσεων. Τα έξοδα διοίκησης ανά κιβώτιο μειώθηκαν κατά 5% στους εννέα μήνες και κατά 10% στο τρίτο τρίμηνο. 

Λειτουργικά κέρδη (EBIT)
Τα λειτουργικά μας κέρδη αυξήθηκαν σε €301 εκατ. το πρώτο εννιάμηνο του 2004 έναντι €269 εκατ. το πρώτο εννιάμηνο του 2003.  Αν εξαιρέσουμε την επίδραση της μετέπειτα αναγνώρισης των προ της συγχώνευσης φορολογικών ζημιών, τα λειτουργικά μας κέρδη για το πρώτο εννιάμηνο του 2004 αυξήθηκαν σε €325 εκατ., που αντιστοιχεί σε αύξηση 18% συγκριτικά με το 2003.

Φόροι 
Ο υποκείμενος τελικός φορολογικός συντελεστής (εξαιρουμένης της απόσβεσης και των αναμορφώσεων στις ασώματες ακινητοποιήσεις) ήταν περίπου 25% έναντι 29% για την αντίστοιχη περυσινή περίοδο.  Ο συγκεκριμένος συντελεστής υπολογίζεται πριν από την έκπτωση φόρου, η οποία αναγνωρίζεται για τη χρήση προηγουμένως μη αναγνωρισθέντων συσσωρευμένων φορολογικών στοιχείων ενεργητικού. Η μείωση του τελικού φορολογικού συντελεστή μεταξύ των ετών οφείλεται στη μείωση της αξίας των καθαρών αναβαλλόμενων φορολογικών υποχρεώσεων του ομίλου, η οποία,  πρωτίστως,  οφείλεται στις εξαγγελθείσες μειώσεις των φορολογικών συντελεστών σε μερικές από τις χώρες στις οποίες δραστηριοποιείται η Coca-Cola Τρία Έψιλον. 

Ο τελικός φορολογικός συντελεστής για τον όμιλο ποικίλει σε τριμηνιαία βάση, ως αποτέλεσμα του μίγματος των φορολογητέων κερδών και των φορολογικά εκπεστέων εξόδων σε όλες τις περιοχές, όπου δραστηριοποιούμαστε . 

Καθαρά κέρδη
Το καθαρό αποτέλεσμα για τον όμιλο το πρώτο εννιάμηνο του 2004 αυξήθηκε κατά €45 εκατ., ή 34%, σε καθαρά κέρδη €178 εκατ. σε σχέση με το πρώτο εννιάμηνο του 2003. Η συγκεκριμένη  βελτίωση αντανακλά την αύξηση στα λειτουργικά κέρδη, καθώς και χαμηλότερους φορολογικούς συντελεστές έναντι του πρώτου εννιαμήνου της περασμένης χρήσης.
 
Ταμειακές ροές
Οι ταμειακές ροές που προέρχονται από λειτουργικές δραστηριότητες, κατά το πρώτο εννιάμηνο του 2004, αυξήθηκαν  κατά 4%, δηλαδή σε €431 εκατ. έναντι €414 εκατ. το 2003.  Μετά την αφαίρεση των κεφαλαιουχικών δαπανών, παρουσιάστηκαν σημαντικές θετικές ταμειακές ροές περίπου €168 εκατ. έναντι €134 εκατ. για το πρώτο εννιάμηνο του 2003.

Κεφαλαιουχικές δαπάνες
Οι κεφαλαιουχικές δαπάνες ήταν περίπου €263 εκατ., κατά το πρώτο εννιάμηνο του 2004. Εξακολουθούμε να εστιάζουμε στις επενδύσεις για τους τομείς ανάπτυξης της επιχείρησής μας. Οι τοποθετήσεις στον εξοπλισμό της κρύας αγοράς αποτέλεσε ιδιαίτερα επιτυχημένο μέρος της στρατηγικής μας.  Επί πλέον, εξακολουθούμε να επενδύουμε σε εξοπλισμό παραγωγής και διαθεσιμότητας στις γρήγορα αναπτυσσόμενες μονές συσκευασίες, καθώς και σε νέες τεχνολογίες για τα μη ανθρακούχα αναψυκτικά.

Επιτυχής ολοκλήρωση προσφοράς ομολόγου €500 εκατ. 
Με επιτυχία, ολοκληρώσαμε έκδοση ομολόγου €500 εκατ. στις 12 Ιουλίου 2004 . Η έκδοση ολοκληρώθηκε βάση του προγράμματος Euro Medium Term Note και είναι επταετούς διάρκειας.  Την ίδια ημερομηνία ανακοινώσαμε επίσης μια επιτυχή προσφορά €322 εκατ. του υπολειπόμενου χρέους του ευρωομολόγου μας, αξίας €625 εκατ., 5.25% που λήγει τον Ιούνιο του 2006. Τα έσοδα από την προσφορά του νέου ευρωομολόγου θα χρησιμοποιηθούν για τη χρηματοδότηση της  προσφοράς και της μερικής προπληρωμής του ευρωομολόγου αξίας €300 εκατ., που λήγει τον  Δεκέμβριο του 2004.   

Συμφωνία για την έρευνα της Ευρωπαϊκής Επιτροπής Ανταγωνισμού
Κατά την τελευταία πενταετία, η Γενική Διεύθυνση Ανταγωνισμού της Ευρωπαϊκής Επιτροπής διεξήγαγε έρευνα επί των εμπορικών πρακτικών της The Coca-Cola Company και ορισμένων εμφιαλωτών Coca-Cola στην Αυστρία, στο Βέλγιο, στη Δανία, στη Γερμανία και στη Μεγάλη Βρετανία, σχετικά με παραβιάσεις δεσπόζουσας θέσης .

Κατά τους τελευταίους μήνες, η Coca-Cola Τρία Έψιλον συμμετείχε  σε συζητήσεις με την Ευρωπαϊκή Επιτροπή, προκειμένου να προσδιορίσει και να επεξηγήσει τις εμπορικές πρακτικές που απετέλεσαν αντικείμενο ελέγχου από την Επιτροπή. Η Coca-Cola Τρία Έψιλον, μαζί με την The Coca-Cola Company και άλλους εμφιαλωτές που συμμετείχαν στις συζητήσεις, πρόσφατα υπέβαλαν πρόταση με τη μορφή σχεδίου Ανάληψης Δέσμευσης, το οποίο αφορά σε όλες τις εν λόγω πρακτικές στην Ευρωπαϊκή Ένωση.   Στις 19 Οκτωβρίου 2004, η Ευρωπαϊκή Επιτροπή ανακοίνωσε ότι έκανε αποδεκτή την ανωτέρω Ανάληψη Δέσμευσης και ότι ως εκ τούτου τερματίζει την έρευνά της.  Η Επιτροπή ενημέρωσε επίσης ότι προτίθεται να προσδώσει στην Ανάληψη Δέσμευσης νομική ισχύ στα πλαίσια των νέων διατάξεων του Κανονισμού (ΕΚ) 1/2003. Η Ανάληψη Δέσμευσης δυνητικά θα ισχύει σε 27 κράτη του Ευρωπαϊκού Οικονομικού Χώρου και σε όλα τα κανάλια διανομής στα οποία οι πωλήσεις των ανθρακούχων αναψυκτικών με τα σήματα της The Coca-Cola Company ξεπερνούν το 40% των εθνικών πωλήσεων και είναι υπερδιπλάσιες του μεριδίου αγοράς του πλησιέστερου ανταγωνιστή τους.

Εκσυγχρονισμός και αποτελεσματικότητα παραγωγής
Σύμφωνα με την στρατηγική της ανάπτυξης της επιχείρησής μας και της βελτίωσης της παραγωγικότητας και αποτελεσματικότητάς της, συνεχίζουμε να ερευνούμε για ευκαιρίες ενοποίησης του παραγωγικού μας δικτύου με εξορθολογισμό των μονάδων μας, μεταφέροντας γραμμές παραγωγής και εκσυγχρονίζοντας τις αποθήκες μας. Αυτές οι πρωτοβουλίες προς το παρόν επικεντρώνονται στη Δημοκρατία της Ιρλανδίας και τη Βόρεια Ιρλανδία, την Ελλάδα, τη Βουλγαρία και άλλες αγορές και αναμένεται να στηρίξουν την ανάπτυξη των δραστηριοτήτων μας και να βελτιώσουν τη λειτουργική αποτελεσματικότητα κατά τη διάρκεια των αμέσως επόμενων ετών.  Το χρονικό πλαίσιο αυτών των πρωτοβουλιών και των ωφέλιμων αποτελεσμάτων της θα διαφέρει ανά χώρα. Ως αποτέλεσμα αυτής της στρατηγικής, θα έχουμε μία εφάπαξ πρo φόρων χρέωση για τα διάφορα έξοδα αναδιοργάνωσης περίπου € 55-65 εκατ. που θα επηρεάσει σημαντικά τα αποτελέσματα του τετάρτου τριμήνου του τρέχοντος έτους.  Αυτά τα έξοδα θα δημοσιευθούν ξεχωριστά στα ετήσια αποτελέσματα.       

Προβλέψεις για το 2004
Εξακολουθούμε να πιστεύουμε ακράδαντα  στην επιτυχία των προσφάτως ανακοινωθέντων ετήσιων οικονομικών στόχων για το 2004, εξαιρουμένων των εξόδων αναδιοργάνωσης και των χρεώσεων, όσον αφορά  στην αναγνώριση των προ της εξαγοράς αναβαλλομένων φορολογικών στοιχείων ενεργητικού,  ως ακολούθως:   

•	Αύξηση στον όγκο πωλήσεων κατά περίπου 5%
•	Αύξηση  EBITDA λίγο κάτω από 10%,
•	Αύξηση EBIT κατά περίπου 25%  
•	Καθαρά Κέρδη περίπου € 150 εκατ.  

Εκτιμούμε ότι ο τελικός φορολογικός συντελεστής (εξαιρουμένης της απόσβεσης και των αναμορφώσεων στις ασώματες ακινητοποιήσεις) θα ανέλθει σε  περίπου 27% για το σύνολο του 2004. 	Ο συντελεστής αυτός  είναι χαμηλότερος από την προηγούμενη εκτίμησή μας (29%), λόγω αναμενόμενης μείωσης της αξίας των αναβαλλόμενων φορολογικών υποχρεώσεων. Η μείωση περιλαμβάνει την επίδραση εξαγγελθέντων μειώσεων φορολογικών συντελεστών (που θα εφαρμοστούν το 2005) για τα αναβαλλόμενα φορολογικά στοιχεία ενεργητικού και παθητικού στην Αυστρία και τη Ρουμανία, όπως εκτιμώνται για την 31 Δεκεμβρίου 2004. 

Η Απόδοση Επενδεδυμένων Κεφαλαίων μας (ROIC) αναμένεται να βελτιωθεί κατά περισσότερο  από 125 μονάδες  βάσης, σύμφωνα με τις πρόσφατες εξαγγελίες μας. Εξακολουθούμε να επισκοπούμε το Mέσο Όρο Kόστους Kεφαλαίου (WACC), που προς το παρόν, εκτιμούμε ότι θα  κυμανθεί από 9.0% έως 9,5%, ενώ  εξακολουθούμε να αναμένουμε ότι ο δείκτης ROIC θα ξεπεράσει το WACC κατά τη διάρκεια του 2005. 

Τηλεφωνική συνέντευξη τύπου
Η Coca-Cola Τρία Έψιλον θα παραθέσει ανοιχτή τηλεφωνική συνέντευξη τύπου και τηλεδιάσκεψη με οικονομικούς αναλυτές, κατά τη διάρκεια της οποίας  θα συζητηθούν τα αποτελέσματα του πρώτου εννεαμήνου του 2004 στις 10 Νοεμβρίου 2004 και ώρα 16:00 (ώρα Αθήνας), 14:00 (ώρα Λονδίνου) και 09:00 (ώρα Νέας Υόρκης). Οι ενδιαφερόμενοι μπορούν να συμμετάσχουν στην ζωντανή τηλεδιάσκεψη μέσω της ιστοσελίδας της         Coca-Cola Τρία Έψιλον (www.coca-colahbc.com).

ΕΙΔΙΚΗ ΣΗΜΕΙΩΣΗ ΓΙΑ ΜΕΛΛΟΝΤΙΚΕΣ ΕΚΤΙΜΗΣΕΙΣ

Η παρούσα ανακοίνωση περιλαμβάνει δηλώσεις για μελλοντικές εκτιμήσεις που εμπεριέχουν κινδύνους και αβεβαιότητες. Σε μερικές περιπτώσεις, χρησιμοποιούμε λέξεις όπως “πιστεύουμε”, “προοπτικές”, “κατευθύνσεις”, “προτιθέμεθα”, “εκτιμούμε”, “αναμένουμε”, “προγραμματίζουμε”, “στόχος” και παρόμοιες εκφράσεις για να επισημάνουμε μελλοντικές εκτιμήσεις. Όλες οι εκτιμήσεις εκτός αυτών που αφορούν ιστορικά γεγονότα, περιλαμβανομένων, μεταξύ άλλων, και εκτιμήσεων που αφορούν την μελλοντική μας οικονομική κατάσταση, την επιχειρηματική στρατηγική, τις μελλοντικές συναλλαγές μας με την The Coca-Cola Company, προϋπολογισμούς, προβλέψεις για τα επίπεδα κατανάλωσης και παραγωγής, προβλέψεις κόστους, εκτιμήσεις για επενδύσεις σε πάγια, καθώς και σχέδια και στόχους της διοίκησης για μελλοντικές δραστηριότητες, αποτελούν μελλοντικές εκτιμήσεις. Δεν πρέπει να δώσετε αδικαιολόγητη βάση σ’ αυτές τις μελλοντικές εκτιμήσεις. Από τη φύση τους, οι μελλοντικές εκτιμήσεις εμπεριέχουν κινδύνους και στοιχεία αβεβαιότητας  επειδή  αντανακλούν τις τρέχουσες προσδοκίες και υποθέσεις μας για μελλοντικά γεγονότα και καταστάσεις που μπορεί να μην αποδειχθούν ακριβή. Τα πραγματικά αποτελέσματά μας μπορεί να αποκλίνουν σημαντικά από αυτά που προκύπτουν από τις μελλοντικές εκτιμήσεις μας για διάφορους λόγους, περιλαμβανομένων των κινδύνων που περιγράφονται στην τροποποιημένη δήλωση εγγραφής στο έντυπο 20-F που κατατέθηκε στην Επιτροπή Κεφαλαιαγοράς των Η.Π.Α. (φάκελος 1-31466). 

Αν και πιστεύουμε ότι οι προσδοκίες που αντανακλώνται στις μελλοντικές εκτιμήσεις μας είναι εύλογες, δεν μπορούμε να σας διαβεβαιώσουμε ότι τα μελλοντικά μας αποτελέσματα, το επίπεδο των δραστηριοτήτων ή της απόδοσής μας θα είναι ανάλογα αυτών των προσδοκιών μας. Επιπλέον, ούτε εμείς ούτε κανείς άλλος αναλαμβάνει την ευθύνη για την ακρίβεια και την πληρότητα αυτών των μελλοντικών εκτιμήσεων. Εκτός εάν απαιτείται από το νόμο να επικαιροποιήσουμε αυτές τις μελλοντικές εκτιμήσεις, δε δεσμευόμαστε  να επικαιροποιήσουμε καμία από αυτές, μετά την ημερομηνία των προσωρινών οικονομικών καταστάσεων που περιλαμβάνονται στην παρούσα, προκειμένου οι εκτιμήσεις αυτές να συνάδουν με τα πραγματικά αποτελέσματα ή με τυχόν μεταβολές των προσδοκιών μας.

Σημειώσεις επί των συνοπτικών ενοποιημένων οικονομικών καταστάσεων (μη ελεγχθείσες)
1.	Λογιστικές πρακτικές

Οι λογιστικές πρακτικές που χρησιμοποιήθηκαν για τη σύνταξη αυτών των οικονομικών καταστάσεων είναι σύμφωνες με αυτές που χρησιμοποιήθηκαν για τη σύνταξη των ετήσιων οικονομικών καταστάσεων της χρήσης που έληξε στις 31 Δεκεμβρίου 2003. 

Έξοδα που προκύπτουν ανομοιόμορφα κατά τη διάρκεια της χρήσης συμπεριλαμβάνονται ή όχι στην εξαμηνιαία έκθεση μόνο αν θα ήταν ορθό να συμπεριληφθούν ή όχι αυτά τα έξοδα στο τέλος της χρήσης.

Οι ενοποιημένες συνοπτικές αυτές οικονομικές καταστάσεις έχουν συνταχθεί σύμφωνα με το ΔΛΠ 34 “Ενδιάμεσες οικονομικές καταστάσεις” και θα πρέπει να διαβαστούν σε συνδυασμό με τις ετήσιες οικονομικές καταστάσεις του 2003, οι οποίες περιλαμβάνουν μια πλήρη περιγραφή των λογιστικών πρακτικών του ομίλου.

2.	Συναλλαγματικές Ισοτιμίες

Για την Coca-Cola Τρία Έψιλον, πιστεύουμε ότι το ευρώ είναι το πιο κατάλληλο νόμισμα, διότι είναι στενά συνδεδεμένο με τα λειτουργικά νομίσματα των χωρών που απαρτίζουν τον όμιλο. Η Coca-Cola Τρία Έψιλον μετατρέπει τις καταστάσεις αποτελεσμάτων των θυγατρικών εταιρειών σε ευρώ στη μέση τιμή  και τον ισολογισμό στην τιμή κλεισίματος της συναλλαγματικής ισοτιμίας για την εκάστοτε περίοδο.

Οι κυριότερες τιμές συναλλάγματος που χρησιμοποιήθηκαν για συναλλαγές και για τη μετατροπή τους σε ευρώ είναι:

Σημειώσεις επί των συνοπτικών ενοποιημένων οικονομικών καταστάσεων (μη ελεγχθείσες)

3.	Γεωγραφική Ανάλυση

Η Coca-Cola Τρία Έψιλον έχει ως μοναδικό αντικείμενο εργασιών την εμφιάλωση και διανομή μη αλκοολούχων  ποτών. Ο όμιλος δραστηριοποιείται σε 26 χώρες και τα οικονομικά του αποτελέσματα αναφέρονται κατά τους ακόλουθους τομείς:

Αναπτυγμένες αγορές:	Αυστρία, Ελλάδα, Ιταλία, Βόρεια Ιρλανδία, Δημοκρατία της Ιρλανδίας και Ελβετία.	
		
Αναπτυσσόμενες αγορές:	Κροατία, Δημοκρατία της Τσεχίας, Εστονία, Ουγγαρία, Λετονία, Λιθουανία, Πολωνία, Σλοβακία και Σλοβενία.	
		
Αναδυόμενες αγορές:	Αρμενία, Λευκορωσία, Βοσνία και Ερζεγοβίνη, Βουλγαρία, Σερβία και Μαυροβούνιο, ΠΓΔΜ, Μολδαβία, Νιγηρία, Ρουμανία, Ρωσία και Ουκρανία. 	

Error! No topic specified.

Σημειώσεις επί των συνοπτικών ενοποιημένων οικονομικών καταστάσεων (μη ελεγχθείσες)

4.	Αποσβέσεις και αναμορφώσεις ασώματων ακινητοποιήσεων

Κατά το πρώτο εννιάμηνο, η Coca-Cola Τρία Έψιλον λογιστικοποίησε αναβαλλόμενες φορολογικές απαιτήσεις για ζημιές προηγούμενων χρήσεων που δεν είχε λογιστικοποιήσει κατά την εξαγορά της Coca-Cola Beverages plc από την Ελληνική Εταιρεία Εμφιαλώσεως Α.Ε. Σύμφωνα με το Δ.Λ.Π. 12 “Φόροι εισοδήματος”, όπου οι αναβαλλόμενες φορολογικές απαιτήσεις δεν έχουν λογιστικοποιηθεί κατά την εξαγορά και λογιστικοποιούνται εκ των υστέρων, οι αναβαλλόμενες φορολογικές απαιτήσεις  και οι ασώματες ακινητοποιήσεις (υπεραξία) προσαρμόζονται με ανάλογες λογιστικές εγγραφές στα λειτουργικά έξοδα και τους φόρους στην κατάσταση αποτελεσμάτων χρήσης. Ετσι, έγινε μια χρέωση €24,6 εκατ. στα λειτουργικά έξοδα και μια πίστωση για αναβαλλόμενους φόρους €24,6 εκατ. που περιλαμβάνεται στους φόρους στην κατάσταση αποτελεσμάτων χρήσης

5.	Χρηματοοικονομικά έξοδα

Σημειώσεις επί των συνοπτικών ενοποιημένων οικονομικών καταστάσεων (μη ελεγχθείσες)

6.	Αλλα Έσοδα

7.	Φορολογία

Ο υποκείμενος τελιικός φορολογικός συντελεστής για τον όμιλο διαφέρει από τον ελληνικό συντελεστή του 35%, ως συνέπεια ορισμένων παραγόντων,  σημαντικότερος εκ των οποίων είναι η μη έκπτωση εξόδων, κυρίως των αποσβέσεων των ασώματων ακινητοποιήσεων και το γεγονός ότι οι φορολογικοί συντελεστές στις χώρες όπου δραστηριοποιείται ο όμιλος διαφέρουν σημαντικά από τον ελληνικό υποχρεωτικό φορολογικό συντελεστή. Οι φορολογικοί συντελεστές στις χώρες που δραστηριοποιείται ο όμιλος κυμαίνονται από 0% ως 37%. 

Η καλύτερη δυνατή εκτίμηση για τον αναμενόμενο μέσο σταθμικό ετήσιο φορολογικό συντελεστή γίνεται σε κάθε χώρα και εφαρμόζεται στα κέρδη και ζημιές της περιόδου στις αντίστοιχες φορολογικές περιοχές.

Ο τελικός φορολογικός συντελεστής για τον Όμιλο ποικίλει σε τριμηνιαία βάση ως αποτέλεσμα του συνδυασμού των φορολογητέων κερδών και των φορολογικά εκπεστέων εξόδων σ’ όλες τις περιοχές μας και ως συνέπεια φορολογικών αναμορφώσεων, κατά τη διάρκεια του έτους, χωρίς κατ’ ανάγκη να αφορούν την τρέχουσα περίοδο.
Αναμένουμε ότι ο τελικός φορολογικός συντελεστής μας, (εξαιρουμένης της απόσβεσης και των λοιπών αναμορφώσεων των ασώματων ακινητοποιήσεων) για το σύνολο του 2004, θα είναι περίπου 27%. Ο συγκεκριμένος συντελεστής υπολογίζεται προ της λογιστικοποίησης μη προηγουμένως αναγνωρισθέντων συσσωρευμένων φορολογικών ωφελημάτων.  Ο τελικός συντελεστής του 27% για το 2004 είναι χαμηλότερος από την προηγούμενη εκτίμησή μας του 29% λόγω μιας αναμενόμενης μείωσης της αξίας των αναβαλλόμενων φορολογικών υποχρεώσεων.   Η μείωση αυτή περιλαμβάνει την επίδραση εξαγγελθέντων μειώσεων των φορολογικών συντελεστών (που θα εφαρμοστούν το 2005) για τα αναβαλλόμενα φορολογικά στοιχεία ενεργητικού και παθητικού στην Αυστρία και τη Ρουμανία, όπως εκτιμώνται για την 31 Δεκεμβρίου 2004.

Σημειώσεις επί των συνοπτικών ενοποιημένων οικονομικών καταστάσεων (μη ελεγχθείσες)

8.	Κέρδη ανά μετοχή

Τα βασικά κέρδη ανά μετοχή υπολογίζονται, διαιρώντας τα καθαρά κέρδη (ζημιές) που αποδίδονται στους μετόχους με το σταθμικό μέσο αριθμό μετοχών που βρίσκονται σε κυκλοφορία, κατά την εκάστοτε περίοδο (2004: 236.925.277 και 2003: 236.668.596 μετοχές).

9.	Ενσώματες και Ασώματες Ακινητοποιήσεις

10.	Καθαρός δανεισμός

Στις 12 Ιουλίου 2004 ολοκληρώσαμε επιτυχώς έκδοση ομολόγου €500 εκατ. Η έκδοση ολοκληρώθηκε βάση του προγράμματος Euro Medium Term Note και είναι επταετούς διάρκειας.  Την ίδια ημερομηνία ανακοινώσαμε επίσης μια επιτυχή προσφορά €322 εκατ. του υπολειπόμενου χρέους του ευρωομολόγου μας αξίας €625 εκατ. 5.25% που λήγει τον Ιούνιο του 2006. Τα έσοδα από την προσφορά του νέου ευρωομολόγου θα χρησιμοποιηθούν για τη χρηματοδότηση της  προσφοράς και τη μερική προπληρωμή του ευρωομολόγου €300 εκατ. λήξης Δεκεμβρίου 2004.   

Σημειώσεις επί των συνοπτικών ενοποιημένων οικονομικών καταστάσεων (μη ελεγχθείσες)

11.	Μέρισμα

Μέρισμα €0,20 ανά μετοχή (σύνολο €47,4 εκατ.) για τη χρήση που έληξε στις 31 Δεκεμβρίου 2003 εγκρίθηκε από την Τακτική Γενική Συνέλευση της 11ης Ιουνίου 2004 και πληρώθηκε στους μετόχους από τις 21 Ιουνίου 2004.

12.	Ενδεχόμενες υποχρεώσεις

Δεν έγιναν σημαντικές αλλαγές στις ενδεχόμενες υποχρεώσεις από τις 31 Δεκεμβρίου 2003 (όπως περιγράφονται και στην ετήσια έκθεση του 2003) εκτός από την κατωτέρω.

Κατά την τελευταία πενταετία, η Γενική Διεύθυνση Ανταγωνισμού της Ευρωπαϊκής Επιτροπής διεξήγαγε έρευνα επί των εμπορικών πρακτικών της The Coca-Cola Company και ορισμένων εμφιαλωτών της Coca-Cola στην Αυστρία, στο Βέλγιο, στη Δανία, στη Γερμανία και στη Μεγάλη Βρετανία σχετικά με πιθανές παραβιάσεις δεσπόζουσας θέσης.

Κατά τους τελευταίους μήνες, η Coca-Cola Τρία Έψιλον συμμετείχε  σε συζητήσεις με την Ευρωπαϊκή Επιτροπή, προκειμένου να προσδιορίσει και να επεξηγήσει τις εμπορικές πρακτικές που απετέλεσαν αντικείμενο ελέγχου από την Επιτροπή. Η Coca-Cola Τρία Έψιλον, μαζί με την The Coca-Cola Company και άλλους εμφιαλωτές που συμμετείχαν στις συζητήσεις, πρόσφατα υπέβαλαν πρόταση με τη μορφή σχεδίου Ανάληψης Δέσμευσης, το οποίο αφορά σε όλες τις εν λόγω πρακτικές στην Ευρωπαϊκή Ένωση. 
Στις 19 Οκτωβρίου 2004 Η Ευρωπαϊκή Επιτροπή ανακοίνωσε ότι έκανε αποδεκτή την ανωτέρω Ανάληψη Δέσμευσης και ότι ως εκ τούτου τερματίζει την έρευνά της.  Η Επιτροπή ενημέρωσε επίσης ότι προτίθεται να προσδώσει στην Ανάληψη Δέσμευσης νομική ισχύ στα πλαίσια των νέων διατάξεων του Κανονισμού (ΕΚ) 1/2003. Η Ανάληψη Δέσμευσης δυνητικά θα ισχύει σε 27 κράτη του Ευρωπαϊκού Οικονομικού Χώρου και σε όλα τα κανάλια διανομής στα οποία οι πωλήσεις των ανθρακούχων αναψυκτικών με τα σήματα της The Coca-Cola Company ξεπερνούν το 40% των εθνικών πωλήσεων και είναι υπερδιπλάσιες του μεριδίου αγοράς του πλησιέστερου ανταγωνιστή τους.

13.	Πρόσφατες εξαγορές

α)	Multivita sp. z.o.o.

Στις 2 Οκτωβρίου 2003, ολοκληρώσαμε την από κοινού με την The Coca-Cola Company εξαγορά  του συνόλου των μετοχών της Multivita sp.z o.o., του πολωνικού εμφιαλωτηρίου μεταλλικού νερού. Το συνολικό τίμημα της εξαγοράς ανήλθε  σε  €21,0 εκατ. (εκτός των εξόδων) από το οποίο η Coca-Cola Τρία Έψιλον κατέβαλλε €10,5 εκατ. Η εξαγορά αυτή, περιλαμβάνει ένα εμφιαλωτήριο στο Tylicz και το εμπορικό σήμα του μεταλλικού νερού Multivita.

Σημειώσεις επί των συνοπτικών ενοποιημένων οικονομικών καταστάσεων (μη ελεγχθείσες)

β)	Römerquelle GmbH

Στις 5 Δεκεμβρίου 2003, ολοκληρώσαμε την εξαγορά του συνόλου των μετοχών της Αυστριακής εταιρείας εμφιάλωσης μεταλλικού νερού Romenrquelle GmbH. Η εξαγορά περιελάμβανε εγκαταστάσεις εμφιάλωσης στο Edelstal και το Pöttsching και τα εμπορικά σήματα μεταλλικού νερού και ποτών υγείας και ευεξίας Römerquelle και Markusquelle. Το συνολικό τίμημα της εξαγοράς ανήλθε σε  €63,3 εκατ. (εκτός των εξόδων) με την προοπτική μιας επιπλέον υποχρέωσης €6,4 εκατ.

γ)	TΣΑΚΙΡΗΣ Α.Β.Ε.Ε.

Στις 30 Δεκεμβρίου 2003, ολοκληρώσαμε την εξαγορά του συνόλου των μετοχών της εταιρείας τσιπς πατάτας “Τσακίρης Α.Β.Ε.Ε.” από την “Plias A.E.”. Η “Plias A.E.” είναι συγγενής προς την Coca-Cola Τρία Έψιλον εταιρεία λόγω ορισμένων  κοινών μετόχων.
Η εξαγορά περιλαμβάνει εγκαταστάσεις παραγωγής στην Αταλάντη και τα σήματα ‘Τσακίρης’ και ‘City’. Το συνολικό τίμημα της εξαγοράς ανήλθε σε  €6,2 εκατ. (εκτός των εξόδων) με την προοπτική μιας επιπλέον υποχρέωσης €9,3 εκατ.

δ)	Gotalka

Στις 28 Ιανουαρίου 2004, ολοκληρώσαμε την εξαγορά της Κροατικής εταρείας εμφιάλωσης μεταλλικού νερού Gotalka d.o.o. Η εξαγορά περιλαμβάνει εγκαταστάσεις εμφιάλωσης στην Budinscina και το σήμα μεταλλικού νερού Bistra. Το συνολικό τίμημα της εξαγοράς ανήλθε σε  €7,2 εκατ. (εκτός των εξόδων).